Mesto Dunajská Streda – Dunaszerdahely Város
Mestský úrad  – Városi hivatal
Hlavná 50/16, 929 01 Dunajská Streda
VÝZVA NA PREDLOŽENIE PONUKY
Zákazka nebežného charakteru podľa § 9 ods. 9. zákona NR SR č. 25/2006 Z. z. o verejnom obstarávaní a o zmene a doplnení niektorých zákonov v z.n.p. (ďalej len ako „ZVO“) na zabezpečenie služieb „Zabezpečenie auditu účtovnej závierky a súvisiacich služieb pre MsÚ Dunajská Streda“.
1. Identifikácia obstarávateľa:
Názov:	Mesto Dunajská Streda
Adresa:	Hlavná 50/16, 929 01 Dunajská Streda
Zastúpený:	JUDr. Zoltán Hájos, primátor mesta Dunajská Streda
IČO:	00305383
DIČ:	2021129968
2. Typ zmluvy: 
Zmluva o poskytovaní audítorských služieb podľa §262 ods. 2 zákona č. 513/1991 Zb. – Obchodný zákonník v znení neskorších predpisov.
3. Miesto dodania predmetu zákazky: 
Mestský úrad Dunajská Streda, Hlavná 50/16, 929 01 Dunajská Streda.
4. Podrobný opis predmetu zákazky a jeho obsah: 
Predmetom tejto výzvy je výber spoločnosti, ktorá vykoná audit ročnej účtovnej závierky, audit konsolidovanej účtovnej závierky, audit súladu výročnej správy s účtovnou závierkou a s tým súvisiacich služieb za rok 2014 a 2015 pre mesto Dunajská Streda.
Výsledkom auditu je: 
- 	vypracovanie správy audítora o ročnej účtovnej závierke, správy audítora o konsolidovanej účtovnej závierke a správy audítora o overení súladu výročnej správy s účtovnou závierkou mesta Dunajská Streda za rok 2014, 
- 	vypracovanie správy audítora o ročnej účtovnej závierke, správy audítora o konsolidovanej účtovnej závierke a správy audítora o overení súladu výročnej správy s účtovnou závierkou mesta Dunajská Streda za rok 2015, 
- 	vypracovanie listu odporúčaní na odstránenie nedostatkov v prípade ich zistenia pri audite, 
5. CPV- Spoločný kód obstarávania: 
Hlavný predmet: 79212000-3 - Audítorské služby.
6. Podmienky účasti:
6.1: Podmienky účasti týkajúce sa osobného postavenia podľa § 26 ods. 2 písm. a) ZVO: 
Predložiť doklad o oprávnení podnikať v predmete zákazky („audítorstvo“) ako originál, resp. úradne overenú kópiu nie staršiu ako 3 mesiace ku dňu uplynutia lehoty na predkladanie ponúk. 
6.2: Podmienky účasti týkajúce sa finančného a ekonomického postavenia podľa § 27 ods. 1 písm. a) ZVO: 
Vyjadrenie banky, v ktorej má uchádzač vedený účet o schopnosti uchádzača plniť svoje finančné záväzky voči banke. V prípade ak má uchádzač vedené účty vo viacerých bankách predloží vyjadrenie o schopnosti plniť svoje finančné záväzky voči banke od každej banky, v ktorej má vedený účet. Vyjadrenie banky nesmie byť staršie ako jeden mesiac ku dňu uplynutia lehoty na predkladanie ponúk. Zároveň uchádzač predloží čestné vyhlásenie o tom, že nemá vedené účty v iných bankách okrem tej (tých), od ktorej (ktorých) vyjadrenie predložil v ponuke.
6.3: Podmienky účasti uchádzačov vo verejnom obstarávaní, týkajúce sa technickej alebo odbornej spôsobilosti v zmysle §28 ods. 1 ZVO: 
Uchádzač v ponuke predloží nasledujúce doklady, ktorými preukazuje technickú spôsobilosť alebo odbornú spôsobilosť na dodanie predmetu zákazky podľa § 28 ZVO: 
Zoznam minimálne 3 zmluvných dodávok služieb rovnakého alebo podobného charakteru a zložitosti ako je predmet zákazky, uskutočnených za predchádzajúcich 5 kalendárnych rokov (2009, 2010, 2011, 2012 a 2013). Za služieb podobného charakteru sa považuje vykonávanie auditoringu pre samosprávy s minimálne 20 000 obyvateľmi. 
7. Zmluvná cena:
Pri stanovení zmluvnej ceny záujemca vychádza z bodu č. 4 tejto výzvy a predloží kompletnú konečnú cenu (pre platiteľov DPH cenu s DPH a pre neplatiteľov DPH cenu bez DPH, resp. konečnú cenu) na predmet zákazky.
8. Variantné riešenia: 
Nie. 
9. Lehota na dodanie predmetu zákazky: 
Úspešný uchádzač sa zaväzuje odovzdať objednávateľovi:
a)	správu audítora k pripojenej ročnej účtovnej závierke za rok 2014 najneskôr do 30.04.2015,
b) správu audítora k pripojenej ročnej účtovnej závierke za rok 2015 najneskôr do 30.04.2016, 
c)	správu audítora k pripojenej konsolidovanej účtovnej závierke za rok 2014 najneskôr do 31.08.2015, 
d)	správu audítora k pripojenej konsolidovanej účtovnej závierke za rok 2015 najneskôr do 31.08.2016, 
e) správu audítora k výročnej správe za rok 2014 do 31.08.2014,
f) správu audítora k výročnej správe za rok 2015 do 31.08.2015.
10. Hlavné podmienky financovania a platobné podmienky:
Predmet zákazky bude financovaný z rozpočtu mesta Dunajská Streda. Jednotlivé podmienky financovania sú uvedené v článku VII návrhu Zmluvy o poskytovaní audítorských služieb (príloha č. 2 tejto výzvy).
11. Pokyn k predloženiu ponuky:
Predložená ponuka musí obsahovať: 
1. Krátke informácie o uchádzačovi v tvare: obchodné meno, sídlo/miesto podnikania, IČO, IČ DPH, DIČ, IBAN, BIC, kontaktné údaje - telefónne číslo, e-mailová adresa, faxové číslo.
2. Doklad o oprávnení podnikať v zmysle bodu č. 6.1.
3. Vyjadrenie (a) banky a čestné prehlásenie v zmysle bodu č. 6.2.
4. Zoznam zmluvných dodávok v zmysle bodu č. 6.3.
5. Uchádzačom vypracovanú cenovú ponuku na predmet zákazky.
6. Štatutárnym zástupcom uchádzača parafované a pečiatkou uchádzača opatrené a čestné vyhlásenie uchádzača (príloha č. 1 tejto výzvy).
7. Štatutárnym zástupcom uchádzača parafovaný a pečiatkou uchádzača opatrený návrh Zmluvy o poskytovaní audítorských služieb (príloha č. 2 tejto výzvy).
Ponuky sa predkladajú v 1 originálnej verzii. 
12. Kritéria na hodnotenie ponúk:
Najnižšia konečná cena.
13. Spôsob hodnotenia:
Víťazom verejnej súťaže sa stane uchádzač, ktorý splní podmienky účasti a predloží najnižšiu konečnú cenu na plnenie predmetu zákazky. 
14. Lehota a miesto na predkladanie ponúk:
Ponuky je potrebné doručiť prostredníctvom poštovej alebo doručovacej služby, alebo doručiť osobne na adresu uvedenú v bode 1, v termíne do 16.09.2014 do 10.00 hod. Na obálke je potrebné uviesť: 
1. „NEOTVÁRAŤ, verejná súťaž“.
2. Názov predmetu obstarávania „Zabezpečenie auditu účtovnej závierky a súvisiacich služieb pre MsÚ Dunajská Streda“.
3. Identifikačné údaje uchádzača (Názov, adresa, IČO).
4. Meno kontaktnej osoby (Mgr. Marián Herceg). 
Ponuky sa predkladajú v slovenskom jazyku a v mene EURO. 

15. Lehota viazanosti ponúk: 
do 31.10.2014 
16. Ďalšie informácie: 
Kontaktná osoba 
Za vecné otázky: 
Mgr. Marián Herceg 
E-mail: marian.herceg@dunstreda.eu   
Za procesnú stránku: 
Ing. Zsuzsanna Andrássy, PhD. 
E-mail: vo@3connect.sk  

Dátum: 09.09.2014 

Ing. Zsuzsanna Andrássy PhD.
Odborne spôsobilá osoba splnomocnená na výkon VO

							 

Prílohy:
1) Príloha č. 1 – Čestné vyhlásenie uchádzača
2) Príloha č. 2 – návrh Zmluvy o poskytovaní audítorských služieb

Termín zverejnenia výzvy: 09.09.2014 
Termín na predkladanie ponúk: 16.09.2014 do 10:00 hod.